turjo4nis/wikipedia-bn-dump-20250701 huggingface dataset:
বান্দরবান কারিগরি প্রশিক্ষণ কেন্দ্র

বান্দরবান কারিগর প্রশিক্ষণ কেন্দ্র বান্দরবান জেলার মেঘলায় অবস্থিত।

প্রতিষ্ঠাকাল 
বান্দরবান কারিগর প্রশিক্ষণ কেন্দ্রটি ১৯৯৯ সালে স্থপিত হয়।

প্রতিষ্ঠানটির প্রতিষ্ঠার উদ্দেশ্য 
অত্র প্রতিষ্ঠানের উদ্দেশ্য: দেশের বেকার যুব সমাজকে মানব সম্পদে রুপান্তর করার লক্ষ্যে (১) ইলেকট্রিক্যাল, (২) রেফ্রিজারেশন এন্ড এয়ার কন্ডিশনিং, (৩) ডিজেল/অটো মেকানিক্স, (৪) কম্পিউটার অপারেশন, (৫) গার্মেন্টস, (৬) ইলেকট্রনিক্স ট্রেড চালুকরণের মাধ্যমে দক্ষতা বৃদ্ধির/প্রশিক্ষণ প্রদানের জন্য “দেশের পুরাতন ১১টি জেলায় ১১টি কারিগরি প্রশিক্ষণ কেন্দ্র ও ঢাকায় মহিলাদের জন্য ১টি মহিলা কারিগরি প্রশিক্ষণ কেন্দ্র স্থাপন শীর্ষক প্রকল্পের অধীন অত্র কেন্দ্রে প্রশিক্ষণ প্রদানের ব্যবস্থা চালু করেছে.
ইহার সুনির্দিষ্ট উদ্দেশ্যগুলো নিম্নরুপ:

নতুন স্থাপিত শিল্প কারখানার চাহিদা ভিত্তিক দক্ষতা উন্নয়ন প্রশিক্ষণ প্রদানপূর্বক বেকারদের কর্মপযোগী করা
দক্ষতা উন্নয়নের মাধ্যমে বিদেশে চাকুরীর সুযোগ সৃষ্টি করা
দক্ষতা উন্নয়নের মাধ্যমে বেকার যুব সম্প্রদায়কে আত্ম-কর্মসংস্থান সহায়তা করা
ব্যাপক জনগোষ্ঠিকে প্রশিক্ষিত জনসম্পদে পরিনত করা
শিল্প কারখানায় দক্ষ জনশক্তি সরবরাহের মাধ্যমে উৎপাদনশীলতা বৃদ্ধি করা
অপেক্ষাকৃত কম সময়ে স্বল্প মেধা সংবলিত জনগোষ্ঠিকে কর্মক্ষম করে গড়ে তোলা
সাধারণ শিক্ষা অপেক্ষা বৃত্তিমূলক প্রশিক্ষণ কর্মসংস্থানের সম্ভাবনা অধিক বিধায় বৃত্তিমূলক প্রশিক্ষণের প্রসার ঘটানো

ইতিহাস

শিক্ষকমন্ডলী ও ছাত্রছাত্রীগণ 
এই স্কুলে প্রায় ৫০০ জন ছাত্রছাত্রী এবং  ২৯ জন শিক্ষকশিক্ষিকা রয়েছে।

ফলাফল 
অধ্যক্ষ হিসাবে গৃহীত কার্যক্রমের সফলতা সমূহঃ ক্লাস মনিটরিং যথাসময়ে শ্রেণী কক্ষে শিক্ষক উপস্থিতি নিশ্চিত করন ও সর্বপরি শিক্ষক ছাত্র-ছত্রীদের মধ্যে সৌহাদ্য পূর্ন সর্ম্পক তৈরীর মাধ্যমে পাশের হার ৯৮% এ উন্নীত হয়েছে। এস.এস.সি (ভোক) বোর্ড ফাইনাল পরীক্ষায় কেন্দ্র প্রতিষ্ঠার ফলে ছাত্র-ছাত্রীদের পরীক্ষার ফলাফল দিন দিন উন্নতি লাভ করছে।

অর্জন

বিদ্যালয় পরিচালনা

গ্যালারি

তথ্যসূত্র 

 https://web.archive.org/web/20181223171734/http://bandarbanttc.gov.bd/

বান্দরবান জেলার শিক্ষাপ্রতিষ্ঠান
রানাঘাট উত্তরপূর্ব বিধানসভা কেন্দ্র

রানাঘাট উত্তর পূর্ব  (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। হাঁসখালি বিধানসভা কেন্দ্র ২০১১ সাল পর্যন্ত বিদ্যমান ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৮৯ নং রানাঘাট উত্তর পূর্ব (এসসি) বিধানসভা কেন্দ্রটি আড়ংঘাটা, বাহিরগাছি, দত্তফুলিয়া, যুগলকিশোর, কমলপুর এবং রঘুনাথপুর হিজুলি-২ গ্রাম পঞ্চায়েত গুলি রানাঘাট-২ সমষ্টি উন্নয়ন ব্লক এবং বাগুলা-১, বাগুলা-২, মামজোয়ান, রামনগর বড়চুপড়িয়া-১ এবং রামনগর বড়চুপড়িয়া-২ গ্রাম পঞ্চায়েত গুলি হাঁসখালি সমষ্টি উন্নয়ন ব্লক এর অন্তর্গত।

রানাঘাট উত্তর পূর্ব বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। রানাঘাট পূর্ব এবং পশ্চিম কেন্দ্রটি পূর্বে নবদ্বীপ লোকসভা কেন্দ্রের অন্তর্গত ছিল।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের সমীর পোদ্দার তার নিকটবর্তী প্রতিদ্বন্দ্বী সিপিআই (এম) এর অর্চনা বিশ্বাসকে পরাজিত করেন।

১৯৭৭-২০০৬
২০০৬ সাল পর্যন্ত, রানাঘাট দুইটি বিধানসভা কেন্দ্র ছিল রানাঘাট পূর্ব এবং রানাঘাট পশ্চিম। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।

রানাঘাট পূর্ব
২০০৬ সালের বিধানসভা নির্বাচনে, সিপিআই (এম) -এর দেবেন্দ্রনাথ বিশ্বাস রানাঘাট পূর্ব (এসসি) কেন্দ্র থেকে জয়ী হন, তার নিকটবর্তী প্রতিদ্বন্দ্বী তৃণমূল কংগ্রেসের নীলিমা নাগ (মল্লিক)কে পরাজিত করেন। ২০০১ সালে সিপিআই (এম) -এর অসীম বালা তৃণমূল কংগ্রেসের ডা: রমেন্দ্রনাথ বিশ্বাসকে পরাজিত করেন। সিপিআই (এম) -এর বিনয় কৃষ্ণ বিশ্বাস ১৯৯৬ এবং ১৯৯১ সালে কংগ্রেসের অখিল কুমার মজুমদারকে পরাজিত করেন এবং ১৯৮৭ সালে কংগ্রেসের ডা: রমেন্দ্রনাথ বিশ্বাস পরাজিত করেন। ১৯৮২ সালে সিপিআই (এম) সতীশ চন্দ্র বিশ্বাস নির্দলের নিতাইপদ সরকারকে পরাজিত করেন। এবং ১৯৭৭ সালে কংগ্রেসের সুশীল কুমার রায়কে পরাজিত করেন।

রানাঘাট পশ্চিম
২০০৬ সালের রাজ্য বিধানসভা নির্বাচনে, সিপিআই (এম) -এর অলোক কুমার দাস রানাঘাট পশ্চিম বিধানসভা কেন্দ্র থেকে জয়ী হন, তার নিকটবর্তী প্রতিদ্বন্দ্বী কংগ্রেসের শঙ্কর সিংহকে পরাজিত করেন। কংগ্রেসের শঙ্কর সিংহ ২০০১ সালে জ্যোতির্ময়ী সিকদারকে এবং ১৯৯৬ সালে সিপিআই (এম) -এর সৌরেন্দ্র নাথ নাগকে পরাজিত করেন। সিপিআই (এম) -এর সুভাষ বসু ১৯৯১ সালে কংগ্রেসের নরেশচন্দ্র চাকীকে পরাজিত করেন। সিপিআই (এম) এর গৌড়চন্দ্র কুন্ডু ১৯৮৭ সালে কংগ্রেসের শরদিন্দু বিশ্বাসকে, ১৯৮২ সালে কংগ্রেসের বিনয় চ্যাটার্জীকে এবং ১৯৭৭ সালে কংগ্রেসের নরেশচন্দ্র চাকীকে পরাজিত করেন।

১৯৬৭-১৯৭২

রানাঘাট পূর্ব
সিপিআই'র নিতাইপদ সরকার ১৯৭২ সালে জয়ী হন। সিপিআই (এম) -এর নরেশচন্দ্র বিশ্বাস ১৯৭১ সালে জয়ী হন। ১৯৬৯ এবং ১৯৬৭ সালে সিপিআইয়ের নিতাইপদ সরকার জয়ী হন।

রানাঘাট পশ্চিম
কংগ্রেসের নরেশচন্দ্র চাকী ১৯৭২ সালে জয়ী হন। ১৯৭১ এবং ১৯৬৯ সালে সিপিআই (এম) গৌড় চন্দ্র কুন্ডু জয়ী হন। কংগ্রেসের বিনয় কুমার চ্যাটার্জী ১৯৬৭ সালে জয়ী হন।

১৯৫১-১৯৬২ রানাঘাট
১৯৬২ এবং ১৯৫৭ সালে রানাঘাট একক আসন ছিল। সিপিআই এর গৌড় চন্দ্র কুণ্ডু ১৯৬২ সালে জয়ী হন। কংগ্রেসের বিনয় কুমার চ্যাটার্জী ১৯৫৭ সালে জয়ী হন। স্বাধীন ভারতের প্রথম নির্বাচন, ১৯৫১ সালে রানাঘাট একটি যৌথ আসন ছিল। কংগ্রেস বিজয় কৃষ্ণ সরকার এবং কেশবচন্দ্র মিত্র উভয়েই রানাঘাট কেন্দ্র থেকে জয়লাভ করেন।

তথ্যসূত্র

পশ্চিমবঙ্গের বিধানসভা কেন্দ্র
নদিয়া জেলার রাজনীতি
সিন্ডি উইলিয়ামস

সিনথিয়া জেন উইলিয়ামস (; জন্ম: ২২ আগস্ট ১৯৪৭) হলেন একজন মার্কিন অভিনেত্রী। তিনি টেলিভিশন সিটকম লাভের্ন অ্যান্ড শার্লি (১৯৭৬-১৯৮২)-এ অভিনয়ের জন্য সর্বাধিক পরিচিত। তিনি আমেরিকান গ্রাফিটি (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।

প্রারম্ভিক জীবন
উইলিয়ামস ১৯৪৭ সালের ২২শে আগস্ট ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার মাতা ফ্রাসেস্কা এবং পিতা বিচার্ড উইলিয়ামস। তার যখন ১ বছর বয়স, তখন তারা সপরিবারে টেক্সাসের ডালাসে চলে যান এবং যখন ১০ বছর বয়স তখন ক্যালিফোর্নিয়ার সান ফার্নান্দো ভ্যালিতে ফিরে আসেন।

কর্মজীবন
কলেজে পড়াশোনা শেষ করার পর তিনি কয়েকটি জাতীয় বিজ্ঞাপনচিত্রে কাজের মধ্য দিয়ে তার পেশাদার কর্মজীবন শুরু করেন, তন্মধ্যে উল্লেখযোগ্য হল ফস্টার গ্র্যান্ট রোদ চশমা এবং টিডব্লিউএ। তার শুরুর দিকের টেলিভিশন নাটকসমূহ হল রুম টু টুয়েন্টি টু, ন্যানি অ্যান্ড দ্য প্রফেসর, এবং লাভ, আমেরিকান স্টাইল।

দি অ্যাক্টরস স্টুডিও ওয়েস্টে তার অভিনয় দক্ষতা ঝালাই করার পর তিনি কয়েকটি চলচ্চিত্রে গুরুত্বপূর্ণ চরিত্রে কাজ করেন, তন্মধ্যে রয়েছে জর্জ কিউকারের ট্রাভেলস উইথ মাই আন্ট (১৯৭২), জর্জ লুকাসের আমেরিকান গ্রাফিটি (১৯৭৩) চলচ্চিত্রে রন হাওয়ার্ডের চরিত্রের প্রেমিকা, এবং ফ্রান্সিস ফোর্ড কোপলার দ্য কনভারসেশন (১৯৭৪)। আমেরিকান গ্রাফিটি ছবিতে অভিনয় করে তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারে মনোনীত হন। তিনি লুকাসের পরবর্তী কাজ স্টার ওয়ার্স-এর জন্য অডিশন দেন, কিন্তু প্রিন্সেস লেইয়া চরিত্রের জন্য তার স্থলে ক্যারি ফিশার নির্বাচিত হয়েছিলেন।

তথ্যসূত্র

বহিঃসংযোগ

 

১৯৪৭-এ জন্ম
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
লস অ্যাঞ্জেলেসের অভিনেত্রী
ইতালীয় বংশোদ্ভূত অভিনেত্রী
ইংরেজ বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
২০২৩-এ মৃত্যু
মার্কিন রোমান ক্যাথলিক
মার্কিন কণ্ঠাভিনেত্রী
ক্রিস্টেন উইগ

ক্রিস্টেন ক্যারল উইগ (; জন্ম: ২২ আগস্ট ১৯৭৩) হলেন একজন মার্কিন অভিনেত্রী, কৌতুকাভিনেত্রী, লেখিকা ও প্রযোজক। তিনি এনবিসি চ্যানেলের স্কেচ হাস্যরসাত্মক ধারাবাহিক স্যাটারডে নাইট লাইভ (২০০৫-১২)-এ এবং ব্রাইডসমেইডস (২০১১), দ্য মার্শিয়ান (২০১৪) ও ঘোস্টবাস্টারস (২০১৬) চলচ্চিত্রে অভিনয় করে পরিচিতি অর্জন করেন।

উইগ আটটি এমি পুরস্কারের মনোনয়ন এবং ডেসপিকেবল মি টু চলচ্চিত্রে তার কাজের জন্য একটি অ্যানি পুরস্কারের মনোনয়ন লাভ করেন। ব্রাইডসমেইডস (২০১১) ছবিতে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন এবং শ্রেষ্ঠ মৌলিক চিত্রনাট্যের জন্য একাডেমি পুরস্কার ও বাফটা পুরস্কারের মনোনয়ন লাভ করেন।

প্রারম্ভিক জীবন
উইগ ১৯৭৩ সালের ২২শে আগস্ট নিউ ইয়র্কের কানান্ডিয়াগুয়ায় জন্মগ্রহণ করেন। তার পিতা জন উইগ পশ্চিম নিউ ইয়র্কে একটি লেক মেরিনা চালান এবং তার মাতা লরি (জনস্টন) একজন চিত্রশিল্পী। তার পিতা নরওয়েজীয় ও আইরিশ বংশোদ্ভূত এবং মাতা ইংরেজ ও স্কটিশ বংশোদ্ভূত। উইগ নামটি এসেছে নরওয়ের সইন অগ ফিওরদানের ভিক অঞ্চল থেকে।

তথ্যসূত্র

বহিঃসংযোগ

 
 
 
 

১৯৭৩-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
নরওয়েজীয় বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
নিউ ইয়র্কের অভিনেত্রী
মার্কিন কণ্ঠাভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন নারী চিত্রনাট্যকার
মার্কিন চলচ্চিত্র প্রযোজক
পেনসিলভেনিয়ার অভিনেত্রী
ব্রিটিশ বংশোদ্ভূত অভিনেত্রী
আইরিশ বংশোদ্ভূত অভিনেত্রী
নিউ ইয়র্ক (অঙ্গরাজ্য)-এর চিত্রনাট্যকার
২১শ শতাব্দীর মার্কিন চিত্রনাট্যকার
মার্কিন নারী চলচ্চিত্র প্রযোজক
মার্কিন কৌতুকাভিনেত্রী
অডিওবই পাঠক
২১শ শতাব্দীর মার্কিন কৌতুকাভিনয়শিল্পী
জেমস করডেন

জেমস কিম্বার্লি করডেন, ওবিই (; জন্ম: ২২ আগস্ট ১৯৭৮) হলেন একজন ইংরেজ অভিনেতা, লেখক, প্রযোজক, কৌতুকাভিনেতা, টেলিভিশন উপস্থাপক এবং গায়ক। তিনি সিবিএস চ্যানেলের আলাপচারিতা অনুষ্ঠান দ্য লেট লেট শো উইথ জেমস করডেন উপস্থাপনা করেন। ২০১০ সাল থেকে তিনি স্কাই ওয়ান চ্যানেলের আ লিগ অব দেয়ার ওন অনুষ্ঠান সঞ্চালনা করছেন। ২০১৬ সালে তিনি ৭০তম টনি পুরস্কার আয়োজন সঞ্চালনা করেন এবং ২০১৭ ও ২০১৮ সালে গ্র্যামি পুরস্কার আয়োজন সঞ্চালনা করেন।

২০১১ সালে তিনি হাস্যরসাত্মক নাটক ওয়ান ম্যান, টু গাভনরস-এ অভিনয় করেন, যা রয়্যাল ন্যাশনাল থিয়েটারে মঞ্চস্থ হয় এবং পরে ওয়েস্ট এন্ড ও ব্রডওয়ে থিয়েটারে মঞ্চস্থ হয়। ব্রডওয়েতে তার এই কাজের জন্য তিনি মঞ্চনাটকে শ্রেষ্ঠ অভিনেতা বিভাগে টনি পুরস্কার অর্জন করেন। 
২০১৫ সালে তিনি বর্ষসেরা ব্রিটিশ শিল্পী হিসেবে বাফটা ব্রিটানিয়া অ্যাওয়ার্ডস লাভ করেন।

প্রারম্ভিক জীবন
করডেন ১৯৭৮ সালের ২২ আগস্ট বৃহত্তর লন্ডনের হিলিংডনে জন্মগ্রহণ করেন। তার পিতা ম্যালকম করডেন ছিলেন রয়্যাল এয়ার ফোর্স সঙ্গীতদলের সঙ্গীতজ্ঞ এবং মাতা মার্গারেট ছিলেন একজন সমাজকর্মী।  তার বড় বোন আন্ড্রেয়া হেনরি এবং ছোট বোন রুথ করডেন। করডেন বাকিংহামশায়ারের হ্যাজলমেয়ারে বেড়ে ওঠেন এবং পার্ক মিডল স্কুল ও হলমার গ্রিন আপার স্কুলে পড়াশোনা করেন। তিনি সালভেশন আর্মি চার্চের রীতি অনুসারে বেড়ে ওঠলে এখন তিনি নিজেকে খ্রিস্টান বলে দাবী করেন না।

তথ্যসূত্র

বহিঃসংযোগ

 
 

১৯৭৮-এ জন্ম
জীবিত ব্যক্তি
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ মঞ্চ অভিনেতা
অফিসার অব দি অর্ডার অব দ্য ব্রিটিশ এম্পায়ার
টনি পুরস্কার বিজয়ী
ড্রামা ডেস্ক পুরস্কার বিজয়ী
প্রাইমটাইম এমি পুরস্কার বিজয়ী
বাফটা পুরস্কার বিজয়ী
মার্কিন যুক্তরাষ্ট্রে ইংরেজ প্রবাসী
২০শ শতাব্দীর ইংরেজ কৌতুকাভিনয়শিল্পী
২১শ শতাব্দীর ইংরেজ কৌতুকাভিনয়শিল্পী
২১শ শতাব্দীর ইংরেজ লেখক
ইংরেজ আত্মজীবনীকার
ইংরেজ গায়ক
ইংরেজ কণ্ঠাভিনেতা
ইংরেজ টেলিভিশন প্রযোজক
লন্ডনের অভিনেতা
অফিসার্স অব দি অর্ডার অব দ্য ব্রিটিশ এম্পায়ার
লন্ডনের লেখক
কৃষ্ণগঞ্জ বিধানসভা কেন্দ্র

কৃষ্ণগঞ্জ  (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। হাঁসখালি বিধানসভা কেন্দ্র ২০১১ সাল পর্যন্ত বিদ্যমান ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৮৮ নং 
কৃষ্ণগঞ্জ (এসসি) বিধানসভা কেন্দ্রটি কৃষ্ণগঞ্জ সমষ্টি উন্নয়ন ব্লক এবং বাদকুল্লা-১, বাদকুল্লা-২, বেতনা গোবিন্দপুর, দক্ষিণপাড়া-১,  দক্ষিণপাড়া-২, গাজনা, ময়ূরহাট-১ এবং ময়ূরহাট-২ গ্রাম পঞ্চায়েত গুলি হাঁসখালি সমষ্টি উন্নয়ন ব্লক এর অন্তর্গত।

কৃষ্ণগঞ্জ বিধানসভা (এসসি) কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত।

বিধানসভার বিধায়ক

নির্বাচনী ফলাফল

২০১৫ উপনির্বাচন
২১শে অক্টোবর ২০১৪ সালে কৃষ্ণগঞ্জ আসনটিতে তৃণমূল কংগ্রেসের বিধায়ক সুশীল বিশ্বাসের মৃত্যুর কারণে এই নির্বাচন অনুষ্ঠিত হয়।

২০১১ নির্বাচন
২০১১ সালের নির্বাচনে, তৃণমূল কংগ্রেসের সুশীল বিশ্বাস তার নিকটতম প্রতিদ্বন্দ্বী সিপিআই (এম) -এর বরুণ বিশ্বাসকে পরাজিত করেন।

১৯৭৭-২০০৬
২০০৬ সালের বিধানসভা নির্বাচনে, সিপিআই (এম) -এর বিনয় কৃষ্ণ বিশ্বাস ৮৮ কৃষ্ণগঞ্জ (এসসি) কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের সুশীল বিশ্বাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) -এর সুশীল বিশ্বাস তৃণমূল কংগ্রেস/কংগ্রেসের বিধান চন্দ্র পোদ্দারকে পরাজিত করেন। সিপিআই (এম) -এর নয়ন চন্দ্র সরকার ১৯৮৭ সালে কংগ্রেসের মৃণাল কান্তি বিশ্বাসকে পরাজিত করেন। সিপিআই (এম) এর জ্ঞানেন্দ্রনাথ বিশ্বাস ১৯৮২ সালে কংগ্রেসের আনন্দ মোহন বিশ্বাসকে পরাজিত করেন এবং ১৯৭৭ সালে জনতা পার্টির অমুল্য কুমার বিশ্বাসকে পরাজিত করেন। এই কেন্দ্রটি এর আগে বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
নদিয়া জেলার রাজনীতি
শেলি লং

শেলি লং (; জন্ম: ২৩ আগস্ট ১৯৪৯) হলেন একজন মার্কিন অভিনেত্রী ও কৌতুকাভিনেত্রী। তিনি টেলিভিশন সিটকম চিয়ার্স-এ ডায়ান চেম্বারস চরিত্রে অভিনয়ের জন্য সর্বাধিক পরিচিত। এই কাজের জন্য তিনি পাঁচটি এমি পুরস্কারের মনোনয়ন লাভ করেছেন, এবং ১৯৮৩ সালে হাস্যরসাত্মক ধারাবাহিকে সেরা অভিনেত্রী বিভাগে একটি পুরস্কার অর্জন করেছেন ও দুটি গোল্ডেন গ্লোব পুরস্কার অর্জন করেছেন। লং এই ধারাবাহিকের স্পিনঅফ ফ্রেজিয়ার-এ ধারাবাহিকে তার করা ডায়ান চেম্বারস চরিত্রে অভিনয় করেন। এই কাজের জন্য তিনি সেরা অতিথি অভিনেত্রী বিভাগে একটি এমি পুরস্কারের মনোনয়ন লাভ করেন। ২০০৯ সালে তিনি এবিসি চ্যানেলের হাস্যরসাত্মক ধারাবাহিক মডার্ন ফ্যামিলি-এ ডিডি প্রিচেট চরিত্রে অভিনয় করেন।

লং কয়েকটি চলচ্চিত্রে শ্রেষ্ঠাংশে অভিনয় করেছেন, তন্মধ্যে উল্লেখযোগ্য হল নাইট শিফট (১৯৮২), ইরেকনসিলেবল ডিফারেন্সেস (১৯৮৪), দ্য মানি পিট (১৯৮৬), আউট্রেজাস ফরচুন (১৯৮৭), হেলো অ্যাগেইন (১৯৮৭), ট্রুপ বেভারলি হিলস (১৯৮৯), দ্য ব্র্যাডি বাঞ্চ মুভি (১৯৯৫), আ ভেরি ব্র্যাডি সিক্যুয়েল (১৯৯৬) ও ডক্টর টি অ্যান্ড দ্য উইমেন (২০০০)।

প্রারম্ভিক জীবন
শেলি লং ১৯৪৯ সালের ২৩শে আগস্ট ইন্ডিয়ানা অঙ্গরাজ্যের ফোর্ট ওয়েনে জন্মগ্রহণ করেন। তার পিতা লিল্যান্ড লং রাবার ইন্ডাস্ট্রিতে কাজ করতেন এবং পরে শিক্ষকতায় যোগ দেন। তার মাতা ইভাডিন একজন স্কুল শিক্ষক ছিলেন। লং তার হাই স্কুলের বক্তৃতা দলে সক্রিয় ছিলেন এবং ইন্ডিয়ানা হাই স্কুল ফরেনসিক অ্যাসোসিয়েশনের প্রতিযোগিতায় অংশগ্রহণ করেন। ১৯৬৭ সালে তিনি ন্যাশনাল ফরেনসিক লিগের মৌলিক বক্তৃতা বিভাগে জাতীয় শিরোপা অর্জন করেন।

সাউথ সাইড হাই স্কুল থেকে পড়াশোনা শেষ করে তিনি নর্থওয়েস্টার্ন বিশ্ববিদ্যালয়ে নাট্যকলা বিভাগে ভর্তি হন, কিন্তু অভিনয় ও মডেলিং কর্মজীবন বেছে নেওয়ায় তিনি স্নাতক সম্পন্ন করতে পারেন নি। শিকাগো অঞ্চলে একটি বিজ্ঞাপন চিত্রের কাজ করার সময় তিনি প্রথম অভিনয়ের সুযোগ পান।

তথ্যসূত্র

বহিঃসংযোগ

 
 

১৯৪৯-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
ইন্ডিয়ানার অভিনেত্রী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
২০শ শতাব্দীর মার্কিন কৌতুকাভিনয়শিল্পী
২১শ শতাব্দীর মার্কিন কৌতুকাভিনয়শিল্পী
মার্কিন মঞ্চ অভিনেত্রী
মার্কিন কৌতুকাভিনেত্রী
সাফারি (ওয়েব ব্রাউজার)

সাফারি () অ্যাপল ইনকর্পোরেটেড নির্মিত ওয়েবকিট ইঞ্জিন-ভিত্তিক ওয়েব ব্রাউজার। প্রথম মুক্তি পায় ২০০৩ সালে, ম্যাক ওএস প্যান্থারের সাথে; আইওএসের সাথে অন্তর্ভুক্ত ছিলো আইফোনের সে প্রথম সংস্করণ ২০০৭ সাল থেকে। অ্যাপলের ডিভাইসের ডিফল্ট ব্রাউজার এটি। ২০০৭ সাল থেকে ২০১২ সাল পর্যন্ত মাইক্রোসফট উইন্ডোজের জন্যে একটি সংস্করণ ছিলো।

তথ্যসূত্র

ওয়েব ব্রাউজার
২০০৩-এর সফটওয়্যার
অ্যাপল ইনকর্পোরেটেডের সফটওয়্যার
আইওএস (অ্যাপল)
আইওএস ওয়েব ব্রাউজার
অ্যাপল ইনকর্পোরেটেড কর্তৃক তৈরি আইওএস-ভিত্তিক সফটওয়্যার
ম্যাকওএস ওয়েব ব্রাউজার
ওয়েবকিট ভিত্তিক সফটওয়্যার
জোঅ্যান ফ্রোগ্যাট

জোঅ্যান ফ্রোগ্যাট (; জন্ম: ২৩ আগস্ট ১৯৮০) হলেন একজন ইংরেজ অভিনেত্রী। তিনি টেলিভিশন, চলচ্চিত্র ও মঞ্চ - এই তিন মাধ্যমেই অভিনয় করেন। ফ্রোগ্যাটের প্রারম্ভিক টিভি কর্মের রয়েছে করোনেশন স্ট্রিট (১৯৯৭-১৯৯৮), ব্যাড গার্লস (১৯৯৯), ডিনারলেডিস (১৯৯৯), আ টাচ অব ফ্রস্ট (২০০৩)। তিনি পরবর্তীকালে ড্যানিয়েলে কেবল: আই উইটনেস (২০০৩), সি নো ইভল: দ্য মুরস মার্ডারারস (২০০৬) ও মার্ডার ইন দ্য আউটব্যাক (২০০৭) টিভি চলচ্চিত্রসমূহে অভিনয় করেন এবং ইন আওয়ার নেম (২০১০) টিভি চলচ্চিত্রে অভিনয় করে সবচেয়ে প্রতিশ্রুতিশীল নবাগত বিভাগে ব্রিটিশ ইন্ডিপেন্ডেন্ট চলচ্চিত্র পুরস্কার লাভ করেন।

২০১০ সাল থেকে তিনি ডাউনটাউন অ্যাবি ধারাবাহিকের ছয়টি মৌসুমে অ্যানা বেটস চরিত্রে অভিনয় করেন, এবং তার এই কাজের জন্য তিনটি প্রাইমটাইম এমি পুরস্কারের মনোনয়ন লাভ করেন এবং ২০১৪ সালে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। ২০১৬ সালে তিনি আইটিভিএ প্রচারিত মিনি ধারাবাহিক ডার্ক অ্যাঞ্জেল-এ ম্যারি অ্যান কটন চরিত্রে অভিনয় করেন এবং ২০১৭ সালে তিনি যুক্তরাজ্যে আইটিভিতে ও মার্কিন যুক্তরাষ্ট্রে সানড্যান্সটিভিতে প্রচারিত ছয়-পর্বের মিনি ধারাবাহিক লায়ার-এ অভিনয় করেন।

তথ্যসূত্র

বহিঃসংযোগ

 
 

১৯৮০-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
ইংরেজ কণ্ঠাভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ মঞ্চ অভিনেত্রী
ইয়র্কশায়ারের অভিনেত্রী
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
স্ক্রিন অ্যাক্টরস গিল্ড পুরস্কার বিজয়ী
ইংরেজ সোপ অপেরা অভিনেত্রী
ব্রিটিশ টেলিভিশন অভিনেত্রী
ব্রিটিশ মঞ্চ অভিনেত্রী
ইংরেজ শিশু অভিনেত্রী
ইংরেজ বেতার অভিনেত্রী
অ্যাপল টিভি

অ্যাপল টিভি () অ্যাপল ইনকর্পোরেটেড ডেভলপকৃত ও বিক্রিত ডিজিটাল মিডিয়া প্লেয়ার এবং মাইক্রোকনসোল। এটি একটি ছোট নেটওয়ার্ক এপলায়েন্স এবং বিনোদনকারী যন্ত্র যেটি একাধিক উৎস থেকে ডিজিটাল ডাটা গ্রহণ ও একটি উপযুক্ত টিভিত স্ট্রিম করতে পারে।

তথ্যসূত্র 

২০০৭-এ প্রবর্তিত পণ্য
২০০৭-এ মার্কিন যুক্তরাষ্ট্রে প্রতিষ্ঠিত
২০০৭-এ কম্পিউটার সম্পর্কিত প্রবর্তন
আইটিউনস
স্মার্ট টিভি
টেলিভিশন প্রযুক্তি
অখিল পাল

অখিল পাল (জন্ম: অক্টোবর ১৮, ১৯৭৪) বাংলাদেশের একজন খ্যাতিমান ভাস্কর শিল্পী। তিনি বাংলাদেশের স্বাধীনতা যুদ্ধের উপর বাংলাদেশের বিভিন্ন স্থানে অনেকগুলো ভাস্কর্য তৈরি করেছেন।

জন্ম ও পারিবারিক জীবন 
অখিল পাল জন্মগ্রহণ করেন ১৯৭৪ সালের ১৮ অক্টোবর নেত্রকোণা জেলার আটপাড়া উপজেলার লুনেশ্বর ইউনিয়নের লুনেশ্বর গ্রামে। বাবার নাম নরেন্দ্র পাল এবং মাতার নাম সুধারানী পাল। তিনি বাবা মায়ের আট সন্তানের মধ্যে সপ্তম। তার স্ত্রীর নাম আর্দ্রিতা পাল রীমা এবং এক কন্যা সন্তান যার নাম অরুন্ধতি পাল।

শিক্ষাজীবন 
অখিল পাল শিক্ষা জীবনের শুরু গ্রামের লুনেশ্বরি সরকারি প্রাথমিক স্কুলে। মাধ্যমিক নাজিরগঞ্জ উচ্চ বিদ্যালয়ে। তারপর কলেজ জীবন কাটান আটপাড়া কলেজে। এরপর নারায়ণগঞ্জ চারুকলা ইনস্টিটিউট থেকে বিএফএ করেন।

কর্মজীবন 
অখিল পাল মূলত বাংলাদেশের একজন খ্যাতিমান ভাস্কর এবং তার কর্মজীবনও এই ভাস্কর্যের উপর। তিনি এই পর্যন্ত বাংলাদেশের ইতিহাসের উপর তৈরি করা অনেক খ্যাতিসম্পূর্ণ ভাস্কর্য তৈরি করেছেন। যার ফলে তিনি অনেক সু-খ্যাতি অর্জন করেছেন। ছোটবেলা থেকে তার এই কাজের প্রতি অনেক আগ্রহ ছিল। প্রথমে তিনি মা এবং বড়ো ভাইয়ের কাছ থেকে প্রতিমা বানানো শিখেছেন। এরই ধারাবাহিকতায় পরবর্তীকালে তিনি বিভিন্ন ভাস্কর্য তৈরিতে পারদর্শী হয়ে উঠেন।

তৈরিকৃত ভাস্কর্যসমূহ 
অখিল পাল বাংলাদেশের ইতিহাসের উপর বিভিন্ন ধরনের এই পর্যন্ত অনেকগুলো ভাস্কর্য তৈরি করেছেন। অখিল পালের তৈরিকৃত এই পর্যন্ত যতগুলো ভাস্কর্য আছে, সেগুলোর তালিকা নিচে দেওয়া হলো।
 নটরাজের ভাস্কর্য,
 মোদের গরব,
 বিজয়োল্লাস,
 ওনুয়া স্মৃতি ভাস্কর্য (ওনুয়া স্মৃতি স্তম্ভ),
 ফিরে দেখা একাত্তর,
 শ্রেষ্ঠ সন্তান (ভাস্কর্য),
 স্বাধীনতা চত্বর,
 অদম্য বিজয়,
 ভাস্কর্য প্রজন্ম
 কুপি বাতি ভাস্কর্য, বামন গাঁও, বারহাট্টা  ইত্যাদি

পুরস্কার ও সম্মাননা 
বাংলাদেশ মানবাধিকার নাট্য পরিষদ থেকে ২০১৪ সালে গুণীজন সংবর্ধনা পুরস্কার লাভ করেন।

তথ্যসূত্র 

১৯৭৪-এ জন্ম
জীবিত ব্যক্তি
বাংলাদেশী ভাস্কর
বাঙালি ভাস্কর
নেত্রকোণা জেলার ব্যক্তি
বাংলাদেশী হিন্দু
প্রবাসী-প্রেরিত অর্থ

প্রবাসী-প্রেরিত অর্থ বা রেমিট্যান্স হল প্রবাসে কর্মরত কোন অভিবাসী কর্মী তার মাতৃরাষ্ট্রে যে অর্থ প্রেরণ করে। উন্নয়নশীল দেশগুলিতে আন্তর্জাতিক অর্থসাহায্যের পাশাপাশি প্রবাসী অভিবাসীদের প্রেরিত অর্থ দেশগুলির অন্তর্মুখী অর্থপ্রবাহের অন্যতম উৎস। এগুলি আন্তর্জাতিক পুঁজি প্রবাহের অন্যতম অংশ; শ্রম-রপ্তানিকারী দেশগুলির ক্ষেত্রে এটি বিশেষভাবে প্রযোজ্য। ২০১৪ সালে ৪৩ হাজার ৬০০ কোটি মার্কিন ডলার উন্নয়নশীল দেশগুলিতে প্রবাসী-প্রেরিত অর্থ হিসেবে প্রবেশ করে, যা একটি রেকর্ড। ২০১৫ সালে মোট বৈশ্বিক প্রবাসী-প্রেরিত অর্থের পরিমাণ ছিল ৫৮ হাজার ২০০ কোটি মার্কিন ডলার। ভারত ও চীনসহ কিছু রাষ্ট্র প্রতি বছর তাদের প্রবাসী কর্মীসম্প্রদায়ের কাছ থেকে হাজার হাজার কোটি মার্কিন ডলার অর্জন করে থাকে। ২০১৪ সালে ভারত প্রায় ৭ হাজার কোটি মার্কিন ডলার এবং চীন প্রায় ৬ হাজার ৪০০ কোটি প্রবাসী-প্রেরিত অর্থ অর্জন করে।

সর্বোচ্চ পরিমাণ প্রবাসী-প্রেরিত অর্থগ্রহীতা রাষ্ট্রসমূহ (২০১৭)

তথ্যসূত্র

প্রবাসী-প্রেরিত অর্থ
আন্তর্জাতিক নিয়ামক চলাচল
শার্দূল বিহান

শরদুল ভিহন (জন্ম ১১ জানুয়ারি ২০০৩) একজন ভারতীয় শুটার।  ২০১৮ সালে, জাকার্তা পেলবঙ্গে, এশিয়ান গেমসে, মাত্র ১৫ বছর বয়সে পুরুষের ডাবল ট্র্যাপে ইভেন্টে  রৌপ্য পদক জিতেছিলেন।

তথ্যসূত্র 

জীবিত ব্যক্তি
২০০৩-এ জন্ম
ভারতীয় পুরুষ শুটার
২০১৮ এশিয়ান গেমসের পদক বিজয়ী
এশিয়ান গেমসে রৌপ্যপদক বিজয়ী ভারতীয়
২১শ শতাব্দীর ভারতীয় ব্যক্তি
জ্যোতিভূষণ চাকী

জ্যোতিভূষণ চাকী (জন্ম: ১৯২৫ - মৃত্যু: ২৭ মার্চ ২০০৮) একজন বাঙালি ভারতীয় শিক্ষাবিদ ও ভাষাবিদ ছিলেন। তিনি ১৮টি ভাষায় পারদর্শী ছিলেন।সংস্কৃত ভাষায় বিশেষ কৃতিত্বের জন্য তিনি কাব্যতীর্থ সম্মান পান।

জন্ম ও প্রারম্ভিক জীবন
জ্যোতিভূষণ চাকী ১৯২৫ খ্রিস্টাব্দে অবিভক্ত বাংলার দিনাজপুরে তার মাতুলালয়ে জন্মগ্রহণ করেন। তার পৈতৃক নিবাস ছিল অধুনা বাংলাদেশের পাবনায়। অহিভূষণ চাকী ও জ্যোৎস্নারানির সাত পুত্র সন্তান ও তিন কন্যা সন্তানের সর্বজ্যেষ্ঠ ছিলেন জ্যোতিভূষণ। দিনাজপুরের জেলা স্কুলে তার প্রাথমিক শিক্ষা। পাবনার এডওয়ার্ড কলেজ থেকে বি.এ পাশ করেন। পরবর্তিতে কলকাতায় এসে কলকাতা বিশ্ববিদ্যালয় হতে স্নাতকোত্তর ডিগ্রি নিয়ে পাবনায় ফিরে যান।  তবে কলকাতায় অবস্থানকালে তিনি সংস্কৃৃত ও উর্দু ভাষা শিক্ষা শিক্ষা করেন যথাক্রমে দুর্গামোহন ভট্টাচার্য, মৌলানা মুইনউদ্দিন দর্দাঙ্গ ও মোহম্মদ আন্তানিয়ো উবে-র কাছে। সংস্কৃৃত ভাষায় বিশেষ কৃতিত্বের জন্য পেয়েছেন কাব্যতীর্থ সম্মান।

কর্মজীবন
জ্যোতিভূষণ ১৯৪৬ খ্রিস্টাব্দে পাবনার গোপালচন্দ্র ইন্সটিটিউশনে শিক্ষকতার মধ্য দিয়ে কর্মজীবন শুরু করেন এবং ওই বৎসরেই বিবাহ করেন প্রকৃতি দেবীকে। ভারত ভাগের সঙ্গে স্বাধীনতা লাভ সুখের হয়নি। ১৯৫০ খ্রিস্টাব্দে ছিন্নমূল হয়ে মালঞ্চি-গয়েশপুর হয়ে কলকাতার শিয়ালদহে আসেন অসহায় অবস্থায়। তার নিজের কথায়-

শেষে কলকাতার ক্যাম্পই হয়ে যায় চাকী পরিবারের আশ্রয়। পরবর্তীতে কলকাতার পার্ক সার্কাস মডার্ন স্কুলে চার বৎসর শিক্ষকতা করেন। ১৯৫৪ খ্রিস্টাব্দে যোগদেন জগদ্বন্ধু ইনস্টিটিউশনে। ১৯৮৮ খ্রিস্টাব্দে অবসরের পর ১৯৯২ খ্রিস্টাব্দ হতে আমৃত্যু তিনি কলকাতার পশ্চিমবঙ্গ বাংলা আকাদেমির সঙ্গে রিসার্চ স্কলার হিসাবে ঘনিষ্ঠভাবে যুক্ত থাকেন। এছাড়াও তিনি পশ্চিমবঙ্গ উর্দু আকাদেমি, সাহিত্য অকাদেমি,এশিয়াটিক সোসাইটিসহ বিভিন্ন প্রতিষ্ঠানের সঙ্গে যুক্ত ছিলেন।

সম্মাননা পুরস্কার
জ্যোতিভূষণ চাকী বিভিন্ন সময়ে বহু পুরস্কার ও সম্মাননা লাভ করেন।
 ২০০৩ খ্রিস্টাব্দে তিনি লাভ করেন পশ্চিমবঙ্গ সরকারের বিদ্যাসাগর স্মৃতি পুরস্কার
 ২০০৬ খ্রিস্টাব্দে সাহিত্য কীর্তির জন্য সাহিত্য অকাদেমি পুরস্কার পান।
 ২০০৬ খ্রিস্টাব্দে যাদবপুর বিশ্ববিদ্যালয় তাকে প্রদান করে সাম্মানিক ডি.লিট উপাধি।
 ১৯৮৬ খ্রিস্টাব্দে কলকাতার সমতট সংস্থা সংবর্ধনা জানায়।

রচিত ও সম্পাদিত গ্রন্থসমূহ 
অনুবাদ গ্রন্থ-
 রামচরিতমানস
 জাতকের গল্প
ছড়ার বই-
 উলুকুট-ঢুলুকুট
 ঢ্যামকুড়কুড়
 আমার ছবি তোমার ছড়া
সম্পাদিত গ্রন্থ-
 কালিদাস সমগ্র
 দুই বাংলার ছেলে ভুলানো ছড়া (এখলাস উদ্দিনের সঙ্গ)
অন্যান্য গ্রন্থ-
 বাংলা ভাষার ব্যাকরণ  আনন্দ পাবলিশার্স, কলকাতা  আনন্দবাজার পত্রিকা ব্যবহার বিধি গ্রন্থমালার অন্তর্ভুক্ত 
 সোনাঝুরি (১৯৬৭)
 বার্থ কৌতুকী (ভট্যেজি ছদ্মনামে) আনন্দ পাবলিশার্স,কলকাতা
 গল্পের রংমহল (১৯৯১)
 ''এক ঝাঁক গল্প:আরবি,ফরাসি ও সংস্কৃত চিরায়ত কাহিনী। ISBN-978-70-1240-002-8

জীবনাবসান
দীর্ঘ রোগভোগের পর ২০০৭ খ্রিস্টাব্দের জ্যোতিভূষণের স্ত্রী প্রকৃতি দেবী মারা যান। তাদের কোন সন্তান ছিল না। শেষ জীবনে অতি অসহায় অবস্থায় নিঃসন্তান জ্যোতিভূষণও দীর্ঘ রোগভোগের পর ২০০৮ খ্রিস্টাব্দের ২৭ মার্চ কলকাতার শেঠ সুখলাল কারনানি কলেজ হসপিটালে শেষ নিঃশ্বাস ত্যাগ করেন।

তথ্যসূত্র

১৯২৫-এ জন্ম
পূর্ববঙ্গে জন্ম
দিনাজপুর জেলার ব্যক্তি
পাবনা জেলার ব্যক্তি
২০০৮-এ মৃত্যু
বাঙালি লেখক
পশ্চিমবঙ্গের লেখক
২০শ শতাব্দীর ভারতীয় ভাষাবিজ্ঞানী